Το 1989 και το 1998 διεξήχθησαν επίσημα διεθνή φιλικά μεταξύ των πρωταθλητριών χωρών της Ευρώπης και της Νότιας Αμερικής, τα οποία θεωρήθηκαν ως "άτυποι" τελικοί ανάδειξης της καλύτερης ομάδας του κόσμου, αλλά δεν απονεμήθηκε το Έπαθλο Αρτέμιο Φράνκι. Συνεπώς, δεν αποτελούν συνέχεια της διοργάνωσης. Το 1989 αντίπαλοι ήταν η Ολλανδία ως πρωταθλήτρια Ευρώπης 1988 με τη Βραζιλία ως νικήτρια Κόπα Αμέρικα 1989. Το 1998 αντίπαλοι ήταν η Γερμανία ως πρωταθλήτρια Ευρώπης 1996 με τη Βραζιλία ως νικήτρια Κόπα Αμέρικα 1997. Και στα δυο αυτά ματς, που έγιναν στην Ευρώπη, επικράτησε η Βραζιλία.